stanford-oval/wikipedia huggingface dataset:
ซูซูกิ อัลโต้
รุ่นที่ 9 (HA37/HA97; พ.ศ. 2564-ปัจจุบัน)

ซูซูกิ เปิดตัว รถซิตี้คาร์ในกลุ่ม Kei car รุ่นใหม่ Suzuki Alto เจนเนอเรชั่น 9 ในประเทศญี่ปุ่น แม้ว่าตัวรถจะยังคงใช้แพลทฟอร์ม HEARTECT ในการผลิตเหมือนกับรุ่นก่อนหน้า ทว่า Alto ใหม่จะประหยัดเชื้อเพลิงแบบคูณสอง ด้วยการเพิ่มรุ่นย่อยพลัง Mild hybrid เป็นครั้งแรก
Alto ใหม่รุ่นที่เห็นนี้เป็นรถสเปค JDM ที่จำหน่ายเฉพาะในญี่ปุ่นเท่านั้น และไม่มีโครงสร้างทางวิศวกรรมใดๆ เกี่ยวข้องกับ Maruti Suzuki Alto รุ่นปัจจุบันที่จำหน่ายในประเทศอินเดีย (Alto เวอร์ชั่นอินเดียใช้แพลทฟอร์มเดิมของ Alto เวอร์ชั่นญี่ปุ่นเจนเนอเรชั่น 5) เทียบกับรุ่นก่อนหน้างานออกแบบจะเรียบง่ายกว่ามาก ขนาดตัวแทบแทบไม่เปลี่ยนแปลง ความยาว 3,395 มม. กว้าง 1,475 มม. สูง 1,525 มม. (+50 มม.) ฐานล้อ 2,460 มม. น้ำหนักตัวอยู่ในช่วง 680 – 760 กก. ขึ้นอยู่กับรุ่นย่อย ห้องโดยสารปรับเลย์เอาท์ใหม่ทั้งหมด เริ่มตั้งแต่แดชบอร์ดใหม่ทั้งแผงที่เพิ่งความมนในทุกมุม ให้ความรู้สึกทันสมัยมากขึ้นเมื่อแรกเห็น, มาตรวัดทรงกลมรุ่นใหม่ และจอทัชสกรีนสำหรับแสดงผลระบบอินโฟเทนเมนท์รุ่นใหม่ขนาด 7 นิ้ว ด้านชุดระบบความปลอดภัยซึ่งใช้เทคโนโลยีในกลุ่ม ADAS มีระบบ High Beam Assist ช่วยปรับระดับไฟสูง/ต่ำอัตโนมัติ, ระบบ Forward Collision Warning แจ้งเตือนการปะทะทางด้านหน้า, ระบบ Autonomous Emergency Braking ช่วยหยุดรถอัตโนมัติในขณะฉุกเฉิน และระบบ Lane Departure Warning ช่วยเตือนเมื่อออกนอกเลน ไฮไลท์สำคัญคือการใช้เครื่องยนต์เบนซิน 3 สูบ 660 ซีซี. มาพ่วงกับระบบ Mild hybrid ซึ่งมี ISG หรือ integrated starter generator ที่ใช้มอเตอร์ไฟฟ้าช่วยลดการทำงานของเครื่องยนต์ในขณะเร่งความเร็ว ออกแบบให้ควบรวมมอเตอร์และเจนเนอเรเตอร์เข้าไว้ด้วยกันมาใช้งาน และเก็บประจุไฟฟ้าด้วยแบตเตอดรี่แพคชนิดลิเธียม-ไอออน ความจุ 3 แอมป์อาว ส่งกำลังด้วยเกียร์ CVT โดยระบบขับเคลื่อนจะเลือกได้ระหว่างขับหน้า หรือ 4WD อย่างไรก็ตาม เซ็ทอัพนี้ปัจจุบันซูซูกิใช้งานอยู่ในมินิแวน Suzuki Wagon R Smile ทว่าสำหรับ Alto จะนับเป็นครั้งแรกที่มีรุ่นย่อยแบบ Mild hybrid เฉพาะเครื่องยนต์ผลิตกำลังได้ 49 แรงม้า (PS) แรงบิดสูงสุด 5.9 กก.-ม. มอเตอร์ไฟฟ้าช่วยเสริมกำลังให้อีก 2.6 แรงม้า แรงบิดสูงสุด 4 กก.-ม. อัตราสิ้นเปลืองเฉลี่ยประมาณ 27.7 กม./ลิตร ราคาจำหน่าย Alto รุ่นพื้นฐานเวอร์ชั่น ICE เพียวๆ เริ่มต้นที่ 943,800 เยน หรือประมาณ 280,000 บาท ส่วนรุ่นประหยัดเชื้อเพลิงด้วยพลัง Mild hybrid ขยับขึ้นไปเป็น 1,535,600 เยน หรือราว 450,000 บาท
ซูซูกิ อัลโต้ รุ่นที่ 1
ซูซูกิ อัลโต้ รุ่นที่ 2
ซูซูกิ อัลโต้ รุ่นที่ 3
ซูซูกิ อัลโต้ รุ่นที่ 4
ซูซูกิ อัลโต้ รุ่นที่ 5
ซูซูกิ อัลโต้ รุ่นที่ 6
ซูซูกิ อัลโต้ รุ่นที่ 7 (HA25: JDM)
ซูซูกิ อัลโต้ รุ่นที่ 7 (Maruti Suzuki A-Star)
ซูซูกิ อัลโต้ รุ่นที่ 8
ซูซูกิ อัลโต้ รุ่นที่ 9
ไข่มุกด์ ชูโต

| ไข่มุกด์ ชูโต |
| --- | --- |
เกิด: 19 เมษายน พ.ศ. 2481
เสียชีวิต: 31 ตุลาคม พ.ศ. 2539 (58 ปี) โรงพยาบาลศิริราช กรุงเทพมหานคร ประเทศไทย
สัญชาติ: ไทย
ศิษย์เก่า: โรงเรียนราชินี คณะจิตรกรรมประติมากรรมและภาพพิมพ์ มหาวิทยาลัยศิลปากร
ผลงานเด่น: พระบรมราชานุสาวรีย์สองรัชกาล, พระบรมราชานุสาวรีย์สามกษัตริย์
ไข่มุกด์ ชูโต เป็นประติมากรหญิงคนสำคัญของประเทศไทย โดยได้รับการยกย่องให้เป็นประติมากรหญิงคนแรกของประเทศไทย เกิดเมื่อวันที่ 19 เมษายน พ.ศ. 2481 ที่โรงพยาบาลศิริราช เป็นบุตรีของ อำมาตย์เอก พระมัญชุวาที (โชติ ชูโต) และนางมัญชุวาที (แอ๊ว ชูโต) ข้าหลวงในสมเด็จพระศรีพัชรินทราบรมราชินีนาถ พระบรมราชชนนีพันปีหลวง โดยอยู่อาศัยที่บ้านขมิ้น บนถนนอรุณอมรินทร์ แขวงศิริราช เขตบางกอกน้อย กรุงเทพมหานคร จนวาระสุดท้ายของชีวิต
ไข่มุกด์จบการศึกษาขั้นเตรียมอุดมศึกษาจากโรงเรียนราชินี และจบการศึกษาระดับอุดมศึกษาจากคณะจิตรกรรมและประติมากรรม มหาวิทยาลัยศิลปากร (ปัจจุบันคือ คณะจิตรกรรมประติมากรรมและภาพพิมพ์ มหาวิทยาลัยศิลปากร) เริ่มทำงานครั้งแรกให้กับองค์กร USOM และ Getesner ตามลำดับ ก่อนจะลาออกจากงานประจำมาทำงานอิสระ โดยรับทำงานศิลป์หลายชนิด เช่น ประติมากรรม การตกแต่งสวน การตกแต่งภายใน เขียนแบบ ฯลฯ จนเริ่มมีชื่อเสียงในวงการ
ต่อมา นายชูพาสน์ ชูโต ข้าราชการประจำสำนักพระราชวัง ผู้เป็นญาติได้ชักชวนให้เข้าถวายตัวปฏิบัติงานด้านประติมากรรมต่อสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดยได้สร้างผลงานชิ้นแรกถวายคือ รูปปั้นกินรีแม่ลูก จำนวน 2 ชุด ปัจจุบันติดตั้ง ณ สวนศิวาลัยในพระบรมมหาราชวัง และในบริเวณสวนของพระตำหนักภูพิงคราชนิเวศน์ นอกจากนี้ไข่มุกด์ยังถวายงานต่อพระบาทสมเด็จพระวชิรเกล้าเจ้าอยู่หัว และพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ เช่นกัน[ต้องการอ้างอิง]
เมื่อวันที่ 19 กันยายน พ.ศ. 2539 ไข่มุกด์เกิดอาการหัวใจหยุดเต้นกะทันหัน หลังเดินทางกลับจากการตรวจดูงานหล่อพระพุทธรูปถวายต่อสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงที่โรงหล่อบนถนนพุทธมณฑล สาย 4 โดยได้รับการปฐมพยาบาลที่โรงพยาบาลธนบุรี ซึ่งแพทย์ลงความเห็นว่ากล้ามเนื้อหัวใจขาดเลือด และต่อมาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงได้ทรงพระกรุณาโปรดเกล้าฯ ให้รับไปรักษาต่อที่โรงพยาบาลศิริราช และได้เสียชีวิตลงด้วยอาการปอดบวมและระบบหายใจล้มเหลว เมื่อวันที่ 31 ตุลาคม พ.ศ. 2539 ด้วยวัย 59 ปี
ผลงานสำคัญ

ผลงานที่เป็นที่จดจำของอาจารย์ไข่มุกด์ ชูโต เช่น
| 0 | 1 | 2 | 3 |
| --- | --- | --- | --- |

| พระบรมรูป/พระรูป | สถานที่ | จังหวัด | ภาพ |
| พระบรมราชานุสาวรีย์สองรัชกาล | ด้านหน้าหอประชุมจุฬาลงกรณ์มหาวิทยาลัย | กรุงเทพมหานคร |  |
| พระบาทสมเด็จพระปรเมนทรมหาอานันทมหิดล | คณะแพทยศาสตร์ จุฬาลงกรณ์มหาวิทยาลัย | กรุงเทพมหานคร |  |
| พระบรมราชานุสาวรีย์สามกษัตริย์ | ข่วงสามกษัตริย์ | จังหวัดเชียงใหม่ |  |
| หม่อมเจ้าวงศ์ทิพย์สุดา เทวกุล | โรงเรียนราชินีบน | กรุงเทพมหานคร |  |
| สมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร | โรงเรียนราชินีบน | กรุงเทพมหานคร |  |
| สมเด็จพระมหิตลาธิเบศร อดุลยเดชวิกรม พระบรมราชชนก | อาคารสำนักงานอธิการบดี มหาวิทยาลัยมหิดล |  |  |
| พระบาทสมเด็จพระจอมเกล้าเจ้าอยู่หัว | ด้านหน้ากระทรวงวิทยาศาสตร์ เทคโนโลยีและสิ่งแวดล้อม |  |  |
| เจ้าพระยาสุลวะลือไชยสงคราม (เจ้าทิพย์ช้าง) |  | จังหวัดลำปาง |  |
| สมเด็จพระบวรราชเจ้ามหาสุรสิงหนาท | กองพันทหารราบที่ 7 ค่ายมหาสุรสิงหนาท | จังหวัดระยอง |  |
| พระราชานุสาวรีย์สมเด็จพระสุริโยทัย | ทุ่งมะขามหย่อง | จังหวัดพระนครศรีอยุธยา |  |

และยังมีผลงานแกะสลักที่ตกแต่งภายในอาคารของโรงแรมต่าง ๆ เช่น โรงแรมนารายณ์ และ โรงแรมดุสิตธานี
รักจริงหลังแต่ง

| รักจริงหลังแต่ง |
| --- | --- |
กำกับโดย: ศิวัจน์ สวัสดิ์มณีกุล
แสดงนำ: ฐิติวัฒน์ ฤทธิ์ประเสริฐ จีรัสณ์ วงศ์เพียร ปณชัย ศรีอาริยะรุ่งเรือง จิรันธนิน ตรัยรัตนยนต์
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 16
การผลิต
ผู้จัดละคร: สถาพร พานิชรักษาพงศ์
ความยาวตอน: 45 นาที
บริษัทผู้ผลิต: จีเอ็มเอ็มทีวี สตูดิโอ​ วาบิ ชาบิ
ออกอากาศ
สถานีโทรทัศน์: จีเอ็มเอ็ม 25
รักจริงหลังแต่ง (อังกฤษ: My Romance Scammer) เป็นละครโทรทัศน์ไทยแนวยาโออิ นำแสดงโดยฐิติวัฒน์ ฤทธิ์ประเสริฐ, จีรัสณ์ วงศ์เพียร, ปณชัย ศรีอาริยะรุ่งเรือง และจิรันธนิน ตรัยรัตนยนต์ คาดว่าจะออกอากาศทางช่องจีเอ็มเอ็ม 25 ในปี พ.ศ. 2568
ละครเรื่องนี้ผลิตโดยจีเอ็มเอ็มทีวี และตัวอย่างนำร่องถูกปล่อยในงาน "RIDING THE WAVE" ซึ่งเป็นงานแถลงข่าวเปิดตัวละครใหม่ของจีเอ็มเอ็มทีวี ในเดือนพฤศจิกายน พ.ศ. 2567
นักแสดง

| นักแสดงหลัก> ตัวละคร | นักแสดงหลัก> นักแสดง |
| --- | --- |
ยู: ฐิติวัฒน์ ฤทธิ์ประเสริฐ
นอร์ท: จีรัสณ์ วงศ์เพียร
ทิม: ปณชัย ศรีอาริยะรุ่งเรือง
ไผ่: จิรันธนิน ตรัยรัตนยนต์
นักแสดงหลัก
: พลอยนิรา หิรัญทวีศิลป์
: วีรยุทธ จันทร์สุข
จักรยานยนต์

Crocker ปี 1941
จักรยานยนต์นอร์ตัน
จักรยานยนต์ มอเตอร์ไซค์ หรือ รถเครื่อง (อังกฤษ: motorcycle หรือ motorbike) คือยานพาหนะสองล้อที่ใช้เครื่องยนต์เบนซินหรือมอเตอร์ในการขับเคลื่อน ประเภทของจักรยานยนต์ขึ้นอยู่กับลักษณะการออกแบบใช้งาน เช่น ระยะทาง สภาพจราจร การท่องเที่ยว กีฬา การแข่งขัน เป็นต้น
ประวัติ

จักรยานยนต์คันแรกของโลกถูกออกแบบและสร้างโดยนักประดิษฐ์ชาวเยอรมันที่ชื่อ ก็อทลีพ ไดม์เลอร์ จดสิทธิบัตรเมื่อวันที่ 29 สิงหาคม พ.ศ. 2428 (ค.ศ. 1885) ซึ่งต่อมาได้รับการพัฒนาให้เป็นรถสำหรับใช้ในสงครามโลกครั้งที่หนึ่ง อย่างไรก็ตาม ถ้าจะนับยานพาหนะสองล้อที่ขับเคลื่อนด้วยพลังไอน้ำว่าจักรยานยนต์แล้ว ได้เกิดขึ้นที่สหรัฐใน พ.ศ. 2410 (ค.ศ. 1867) โดย Sylvester Howard Roper จาก Massachusetts
ในปี พ.ศ. 2437 (ค.ศ. 1894) Hildebrand & Wolfmüller ออกจำหน่ายจักรยานยนต์เพื่อการค้าเป็นครั้งแรก โดยปรับปรุงการเผาไหม้ภายในเครื่องยนต์ให้ดีขึ้น จนกระทั่งสงครามโลกครั้งที่หนึ่ง ผู้ผลิตจักรยานยนต์มากที่สุดเห็นจะเป็น อินเดียน ผลิตจักรยานยนต์จำนวนสองหมื่นคันต่อปี โดยใน ค.ศ. 1920 ฮาร์ลีย์-เดวิดสัน ผลิตจักรยานยนต์เพื่อขายมากกว่า 67 ประเทศ จนกระทั่ง พ.ศ. 2471 (ค.ศ. 1928) DKW ได้กุมตลาดใหญ่ไว้
หลังสงครามโลกครั้งที่สอง BSA Group เป็นผู้ผลิตใหญ่ ผลิตจักรยานยนต์ 75,000 คันต่อปีในคริสต์ทศวรรษ 1950 และบริษัทจากเยอรมนี Motorenwerke AG เป็นผู้ผลิตมากที่สุดตั้งแต่ พ.ศ. 2498 (ค.ศ. 1955) ถึงคริสต์ทศวรรษ 1970
ปัจจุบัน บริษัทจากญี่ปุ่นอย่างฮอนด้า คาวาซากิ ซูซูกิ และยามาฮ่า ได้มีอิทธิพลต่อวงการจักรยานยนต์ ในขณะที่ในอเมริกา ฮาร์ลีย์-เดวิดสัน ก็ยังคงรักษาระดับความนิยมไว้ได้ ทางฝั่งยุโรปก็มี เวสป้า ดูคาติ-จากอิตาลี บีเอ็มดับเบิลยู-จากเยอรมัน และ ไทรอัมพ์-จากอังกฤษ ซึ่งในส่วนของบริษัทไทยนั่นก็มี เช่น ไทเกอร์, บิ๊กบูล, สตาเลียน, แพล็ททินัม และ จีพีเอ็กซ์ เรสซิ่ง
นอกจากนั้นยังมีกลุ่มผู้ชื่นชมรถประเภทสกูตเตอร์ในกลุ่มเล็ก ๆ ที่ได้รับความนิยมไปทั่วโลกเช่นกัน
ประเภท

สกู๊ตเตอร์
ครอบครัว
สปอร์ตครอบครัว
เนเก็ดไบก์
สปอร์ตไบก์
ทัวริงไบก์
ครุยเซอร์
ชอปเปอร์
มอเตอร์ครอส
ดูเพิ่ม

รายชื่อผู้ผลิตจักรยานยนต์
แหล่งข้อมูลอื่น

| ด ค กจักรยานยนต์และการขับขี่จักรยานยนต์ (เค้าโครง) |
| --- | --- |
หัวข้อหลัก:  Definition  ประวัติ  พิพิธภัณฑ์  Motorcycle occupations  ความปลอดภัย 
ประเภท:  ถนน Cruiser  สปอร์ต  Touring / Sport touring  Universal Japanese Motorcycle  Custom  Dual-sport  ไม่ใช้ถนน Enduro  มอเตอร์ครอส  Track racing  Trials 
ออกแบบ:  Components Accessories  Brakes  Chassis Frame  Suspension  Fork  Engine  Transmission  Saddle  Tires  Wheels  Fairing  Testing and measurement 
ผู้ผลิต:  บาจาจ  บีเอ็มดับเบิลยู  ดูคาติ  ฮาร์ลีย์-เดวิดสัน  ฮีโร่  เคทีเอ็ม  Japanese Big Four ฮอนด้า  คาวาซากิ  ซูซูกิ  ยามาฮ่า  เปอโยต์  ไทรอัมพ์  ทีวีเอส  วินฟาสต์  Zero 
สื่อจักรยานยนต์:  Books  Biker films  Magazines  Television 
การท่องเที่ยว:  Motorcycle rally  List of long-distance motorcycle riders 
อุปกรณ์:  Armor  Boots  Helmet  Jacket 
กีฬา:  Land speed record  Freestyle Motocross  การแข่ง  Stunting  Trials 
สมาคม:  Motorcycle club List of motorcycle clubs  Motorcycle gang Colors  List of outlaw motorcycle clubs
แค่เพื่อนครับเพื่อน

| แค่เพื่อนครับเพื่อน |
| --- | --- |
ใบปิดทางการของแค่เพื่อนครับเพื่อน
แนว:   โรแมนติกคอมเมดี้  บอยส์เลิฟ 
เค้าโครงจาก: หลังม่าน (Behind The Scenes) โดย afterday, -west-
กำกับโดย: นพณัช ชัยวิมล
แสดงนำ: กรภัทร์ เกิดพันธุ์ ภวัต จิตต์สว่างดี
ดนตรีแก่นเรื่องเปิด: เพลงที่เพิ่งเขียนจบ (ดนตรีบรรเลง) - กรภัทร์ เกิดพันธุ์
ดนตรีแก่นเรื่องปิด: แค่เพื่อนมั้ง - กรภัทร์ เกิดพันธุ์ จะไม่บอกใครละกันว่าเธอชอบฉันก่อน - นนทนันท์ อัญชุลีประดิษฐ์ เพลงที่เพิ่งเขียนจบ - กรภัทร์ เกิดพันธุ์
จำนวนตอน: 12
การผลิต
ความยาวตอน: 45 นาที 50-60 นาที (เวอร์ชันเต็ม)
บริษัทผู้ผลิต: จีเอ็มเอ็มทีวี
ออกอากาศ
สถานีโทรทัศน์: จีเอ็มเอ็ม 25 วีทีวี
ออกอากาศ: 29 ตุลาคม พ.ศ. 2021 (2021-10-29) – 21 มกราคม 2565 (2565-01-21)
ละครที่เกี่ยวข้อง
Our Skyy แค่เพื่อนครับเพื่อน
แค่เพื่อนครับเพื่อน (อังกฤษ: Bad Buddy Series) เป็นละครชุด (ซีรีส์) แนวโรแมนติก คอมเมดี้-ดราม่า มีเค้าโครงมาจากนวนิยาย หลังม่าน (Behind The Scenes) โดย afterday และ -west- ผลิตโดยจีเอ็มเอ็มทีวี นำแสดงโดย กรภัทร์ เกิดพันธุ์ และ ภวัต จิตต์สว่างดี และกำกับการแสดงโดย นพณัช ชัยวิมล ออกอากาศทุกวันศุกร์ เวลา 20:30 น. ทางช่องจีเอ็มเอ็ม 25 โดยเผยแพร่เวอร์ชันเต็มทางวีทีวี เวลา 22:30 น.
เรื่องย่อ

การแข่งขันกันระหว่างภัทร (ภวัต จิตต์สว่างดี) หนุ่มเจ้าเล่ห์และเจ้าคารม กับ ปราณ (กรภัทร์ เกิดพันธุ์) หนุ่มเจ้าระเบียบ มีมาตั้งแต่รุ่นพ่อแม่ พวกเขาถูกกำหนดให้เป็นศัตรูกันตั้งแต่ยังไม่เกิด ครอบครัวของพวกเขาทำธุรกิจขายอุปกรณ์การช่างเหมือนกันและพ่อของพวกเขาก็เกลียดกันยันกระดูกดำ ด้วยเหตุนี้พวกเขาเลยกลายเป็นคู่แข่งกันในทุก ๆ เรื่อง
ทั้งภัทรและปราณต่างก็ไม่ได้เกลียดกันจริง ๆ ในตอนชั้นมัธยมศึกษาปีที่ 4 พวกเขาได้รับมอบหมายให้แสดงดนตรีด้วยกันในวันคริสต์มาสทำให้พวกเขาได้สนิทสนมกันมากขึ้น พ่อแม่ของปราณรู้เข้าจึงสั่งให้ปราณย้ายไปโรงเรียนประจำ
3 ปีต่อมาพวกเขาได้กลับมาเจอกันอีกครั้ง ภัทรได้รับเลือกให้เป็นประธานรุ่นของคณะวิศวกรรมศาสตร์ ในขณะที่ปราณเป็นประธานรุ่นของคณะสถาปัตยกรรมศาสตร์ ทั้งสองคณะไม่ลงรอยกันสักเท่าไร ภัทรและปราณรู้แบบนั้นจึงพยายามหาทางหลีกเลี่ยงไม่ให้เพื่อน ๆ ของเขาทะเลาะกัน ระหว่างนั้น ความใกล้ชิดและความรู้สึกที่มีให้กันตั้งแต่ก่อนเริ่มก่อตัวขึ้นอีกครั้ง โดยทั้งสองเริ่มคบกันแบบลับ ๆ แต่สุดท้ายก็ถูกจับได้
นักแสดงและตัวละคร > ตัวละครหลัก

กรภัทร์ เกิดพันธุ์ (นนน) รับบท ปราณ
ภวัต จิตต์สว่างดี (โอม) รับบท ภัทร
นักแสดงและตัวละคร > ตัวละครเสริม

ภัทรานิษฐ์ ลิ้มปติยากร (เลิฟ) รับบท ภา (น้องสาวของภัทร)
พรรษา วอสเบียน (มิลค์) รับบท อิ๊ง (เพื่อนของปราณและภัทร)
จิตรพล โพธิวิหค (จิมมี่) รับบท ไว (เพื่อนสนิทของปราณในคณะสถาปัตยกรรมศาสตร์)
สัตบุตร แลดิกี (เดรก) รับบท กรณ์ / ก้อน (เพื่อนสนิทของภัทรในคณะวิศวกรรมศาสตร์)
ปาหุณ จิยะเจริญ (มาร์ค) รับบท หลุยส์ (เพื่อนของปราณในคณะสถาปัตยกรรมศาสตร์)
ทีปกร ขวัญบุญ (พร้อม) รับบท โม่ (เพื่อนของภัทรในคณะวิศวกรรมศาสตร์)
ฐกร พรหมสถิตกุล (ลอตเต้) รับบท เซฟ (เพื่อนของปราณในคณะสถาปัตยกรรมศาสตร์)
ภาคิน คุณาอนุวิทย์ (มาร์ค) รับบท ช้าง (เพื่อนของภัทรในคณะวิศวกรรมศาสตร์)
ลีโอ พุฒ รับบท หมิง (พ่อของภัทร)
ปัทมวรรณ เค้ามูลคดี (ยุ้ย) รับบท แม่ของภัทร
พศิน เรืองวุฒิ (เอ) รับบท พ่อของปราณ
ภารดี วงษ์สวัสดิ์ (เปิ้ล) รับบท ดิษยา (แม่ของปราณ)
นักแสดงและตัวละคร > นักแสดงรับเชิญ

ธนเวทย์ สิริวัฒน์ธนกุล (แก๊ป) รับบท เฮียไช้
ก้องเกียรติ โขมศิริ (โขม) รับบท ลุงต๋ง
กิตติภพ เสรีวิชยสวัสดิ์ (สตางค์) รับบท เพื่อนของภัทรและปราณสมัยมัธยมศึกษา
ณัฎฐ์ฐชัย บุญประเสริฐ (ดัง) รับบท เพื่อนของภัทรและปราณสมัยมัธยมศึกษา
พัสธร กุลกั้ง (กัปตัน) รับบท เพื่อนของภัทรและปราณสมัยมัธยมศึกษา
ณภัทร พัชรชวลิต (อั๋น) รับบท เพื่อนของภัทรและปราณสมัยมัธยมศึกษา
นรวิชญ์ ฐิติเจริญรักษ์ (เจมีไนน์) รับบท รุ่นน้องของภัทรและปราณ
อรัญญ์ อัศวสืบสกุล (ฟอร์ด) รับบท รุ่นน้องของภัทรและปราณ
ณัฐวรรธน์ จิโรชน์ธิกุล (โฟร์ท) รับบท รุ่นน้องของภัทรและปราณ
เรตติ้ง > เรตติ้งรายการในขณะที่ฉายในโทรทัศน์ไทย

จากตารางด้านล่าง สีน้ำเงิน แสดงเรตติ้งต่ำสุด และสีแดง แสดงเรตติ้งสูงสุด
| ตอนที่ | ช่วงเวลา | วันที่ออกอากาศ | เฉลี่ย | อ้างอิง |
| --- | --- | --- | --- | --- |
| 1 | วันศุกร์ 20:30 น. | 29 ตุลาคม 2564 | 0.131% |  |
| 2 | วันศุกร์ 20:30 น. | 5 พฤศจิกายน 2564 | 0.112% |  |
| 3 | วันศุกร์ 20:30 น. | 12 พฤศจิกายน 2564 | 0.131% |  |
| 4 | วันศุกร์ 20:30 น. | 19 พฤศจิกายน 2564 | 0.058% |  |
| 5 | วันศุกร์ 20:30 น. | 26 ฤศจิกายน 2564 | 0.150% |  |
| 6 | วันศุกร์ 20:30 น. | 3 ธันวาคม 2564 | 0.072% |  |
| 7 | วันศุกร์ 20:30 น. | 10 ธันวาคม 2564 | 0.062% |  |
| 8 | วันศุกร์ 20:30 น. | 17 ธันวาคม 2564 | 0.088% |  |
| 9 | วันศุกร์ 20:30 น. | 24 ธันวาคม 2564 | 0.158% |  |
| 10 | วันศุกร์ 20:30 น. | 7 มกราคม 2565 | 0.1% |  |
| 11 | วันศุกร์ 20:30 น. | 14 มกราคม 2565 | 0.2% |  |
| 12 | วันศุกร์ 20:30 น. | 21 มกราคม 2565 | 0.165 |  |
| เฉลี่ยรวม | เฉลี่ยรวม | เฉลี่ยรวม | 0.118% | 0.118% |
เรตติ้ง > เรตติ้งออนไลน์

เมื่อวันที่ 15 พฤศจิกายน พ.ศ. 2564 แค่เพื่อนครับเพื่อนได้ขึ้นแท่นซีรีส์วายอันดับ 1 บน WeTV และขึ้นแท่นอันดับ 1 ในหมวดซีรีส์/ละครไทยในวันที่ 23 พฤศจิกายน พ.ศ. 2564 หลังจากนั้นได้ทำลายสถิติกลายเป็นซีรีส์ที่มียอดวิวสูงสุดอันดับ 1 บนแอป WeTV เมื่อวันที่ 13 ธันวาคม พ.ศ. 2564 หลังจากเผยแพร่ตอนที่ 7 อีกทั้งยังติดเทรนทวิตเตอร์อันดับหนึ่งในไทยและอันดับสี่ของโลกในการออกอากาศตอนแรก และยังคงติดเทรนทวิตเตอร์ทั่วโลกเรื่อยมาตลอดทุกสัปดาห์ที่ออกอากาศ
เช่นเดียวกันในต่างประเทศ แค่เพื่อนครับเพื่อนยังติด 10 อันดับซีรีส์ที่มีผู้ชมสูงสุดบน iWantTFC แม้จะมีการเผยแพร่เฉพาะในฟิลิปปินส์ โดยอยู่ที่อันดับ 9 หลังการเผยแพร่ตอนแรกพร้อมคำบรรยายภาษาอังกฤษ และยังคงติด 1 ใน 10 อันดับแรกอย่างต่อเนื่องตลอดหลายสัปดาห์ โดยในวันที่ 14 ธันวาคม พ.ศ. 2564 หลังจากเผยแพร่ตอนที่ 7 เวอร์ชันคำบรรยายภาษาอังกฤษอยู่ที่อันดับ 8 และเวอร์ชันเสียงพากย์ตากาล็อกอยู่ที่อันดับ 9
เพลงประกอบ

| ชื่อเพลง | ศิลปิน | อ้างอิง |
| --- | --- | --- |
| แค่เพื่อนมั้ง (Just Friend?) | กรภัทร์ เกิดพันธุ์ |  |
| จะไม่บอกใครละกันว่าเธอชอบฉันก่อน (Secret) | นนทนันท์ อัญชุลีประดิษฐ์ |  |
| เพลงที่เพิ่งเขียนจบ (Our Song) | กรภัทร์ เกิดพันธุ์ |  |
การออกอากาศในต่างประเทศ

ฟิลิปปินส์ – เอบีเอส-ซีบีเอ็น ซื้อลิขสิทธิ์โดยประกาศผ่านทาง Dreamscape Entertainment เมื่อวันที่ 28 มิถุนายน พ.ศ. 2564 ออกอากาศคู่ขนานพร้อมเวลาประเทศไทยบนแพลตฟอร์มสตรีมมิง iWantTFC พร้อมคำบรรยายภาษาอังกฤษ ตั้งแต่วันที่ 29 ตุลาคม พ.ศ. 2564 ซึ่งแพลตฟอร์มดังกล่าวยังเผยแพร่ซีรีส์พร้อมเสียงพากย์ตากาล็อก ตั้งแต่วันที่ 4 พฤศจิกายน พ.ศ. 2564
ญี่ปุ่น – ทีวีอาซาฮิ และ au ซื้อลิขสิทธิ์เพื่อเผยแพร่ในประเทศญี่ปุ่นเป็นครั้งแรกบนแพลตฟอร์มสตรีมมิง Telasa โดยเริ่มออกอากาศตอนแรกพร้อมคำบรรยายภาษาญี่ปุ่น เมื่อวันที่ 11 พฤศจิกายน พ.ศ. 2564 และตอนต่อไปตามลำดับทุกวันพฤหัสบดี ต่อมาในปี พ.ศ. 2565 สถานีโทรทัศน์ทีวีอาซาฮิได้เริ่มออกอากาศแค่เพื่อนครับเพื่อนในภูมิภาคคันโตทุกวันจันทร์ ตั้งแต่วันที่ 3 มกราคม พ.ศ. 2565
ภาคสืบเนื่อง

เนื้อเรื่องเฉพาะส่วนของอิ๊งและภาซึ่งเป็นหญิงสาวคู่รักกัน ได้รับการผลิตต่อเป็นมินิซีรีส์ชื่อ เมจิกออฟซีโร ตอน "ซีโรโฟโตกราฟี" เผยแพร่เมื่อวันที่ 11 สิงหาคม พ.ศ. 2565 โดยมีพรรษา วอสเบียน และภัทรานิษฐ์ ลิ้มปติยากร รับบทเป็นอิ๊งและภาตามเดิม
รางวัลและการเข้าชิง

| ปี | รางวัล | สาขารางวัล | ผู้ได้รับการเสนอชื่อ | ผลการตัดสิน | อ้างอิง |
| --- | --- | --- | --- | --- | --- |
| 2564 | WeTV Awards 2021 | ที่สุดซีรีส์และละครไทย (Best of Thai Series) | แค่เพื่อนครับเพื่อน | ชนะ |  |
| 2564 | WeTV Awards 2021 | ที่สุดซีรีส์วาย (Best of Y-series) | แค่เพื่อนครับเพื่อน | ชนะ |  |
| 2565 | คมชัดลึก อวอร์ด ครั้งที่ 18 | ละครไทย/ซีรีส์ไทยยอดนิยม | แค่เพื่อนครับเพื่อน | ชนะ |  |
| 2565 | Maya Entertain Awards 2022 | เพลงแห่งปี | แค่เพื่อนมั้ง โดย กรภัทร์ เกิดพันธุ์ | เสนอชื่อเข้าชิง |  |
| 2565 | Maya Entertain Awards 2022 | ซีรีส์แห่งปี | แค่เพื่อนครับเพื่อน | ชนะ |  |
| 2565 | KAZZ Awards 2022 | The Best Scene | แค่เพื่อนครับเพื่อน | ชนะ |  |
| 2565 | ContentAsia Awards 2022 | Best LGBTQ+ Programme made in Asia | แค่เพื่อนครับเพื่อน | ชนะ |  |
| 2565 | Asian Television Awards ครั้งที่ 27 | Best Theme Song | แค่เพื่อนมั้ง โดย กรภัทร์ เกิดพันธุ์ | ชนะ |  |
| 2566 | Sanookสุดจัด ที่สุดแห่งปี 2022 | ซีรีส์สุดจิ้นแห่งปี | แค่เพื่อนครับเพื่อน | เสนอชื่อเข้าชิง |  |
| 2566 | Thairath ที่สุดแห่งปี 2022 | ซีรีส์วายแห่งปี | แค่เพื่อนครับเพื่อน | เสนอชื่อเข้าชิง |  |
| 2566 | โทตี้มิวสิกอวอร์ดส์ 2022 | เพลงประกอบยอดนิยม | เพลงที่เพิ่งเขียนจบ โดย กรภัทร์ เกิดพันธุ์ | เสนอชื่อเข้าชิง |  |
แหล่งข้อมูลอื่น

แค่เพื่อนครับเพื่อน ที่จีเอ็มเอ็ม 25
แค่เพื่อนครับเพื่อน ที่วีทีวี
แค่เพื่อนครับเพื่อน ที่อินเทอร์เน็ตมูวีเดตาเบส
ปรากฏการณ์ลอมบาร์ด

นกติ๊ดใหญ่ (Parus major) ร้องเพลงด้วยความถี่ที่สูงขึ้นในสภาพแวดล้อมเมืองที่มีมลภาวะทางเสียงเมื่อเทียบกับพื้นที่ที่เงียบกว่า 
เพื่อช่วยเอาชนะการกลบเสียงที่อาจทำให้นกตัวอื่นไม่ได้ยินเสียงร้องของตน
แม้นกนี้จะเปลี่ยนความถี่เสียงร้องโดยการสลับประเภทเพลง
แต่นกเมืองชนิดอื่น ๆ ก็อาจเปลี่ยนเสียงเนื่องกับปรากฏการณ์ลอมบาร์ด
ในมนุษย์ ปรากฏการณ์ลอมบาร์ดจะทำให้ผู้พูดปรับความถี่เสียงเป็นต้นในที่ที่มีเสียงดัง
ปรากฏการณ์ลอมบาร์ด หรือ รีเฟล็กซ์ลอมบาร์ด (อังกฤษ: Lombard effect หรือ Lombard reflex)
คือแนวโน้มอัตโนมัติของผู้พูดที่จะพยายามออกเสียงเพิ่มเมื่อพูดในที่ที่มีเสียงดังเพื่อให้เสียงของตนได้ยินชัดขึ้น
นี่ไม่ใช่แค่ความดังเท่านั้น แต่ยังรวมลักษณะเสียงอื่น ๆ เช่น เสียงสูงต่ำ ความเร็ว และความสั้นยาวของพยางค์
การชดเชยนี้ช่วยคงระดับอัตราส่วนเสียงต่อเสียงรบกวนของคำพูด
ปรากฏการณ์นี้เชื่อมโยงกับความจำเป็นในการสื่อสารให้มีประสิทธิภาพ 
โดยปรากฏการณ์จะลดลงเมื่อพูดซ้ำคำพูด หรือเมื่ออ่านรายการที่การเข้าใจการสื่อสารได้ไม่สำคัญ
เพราะปรากฏการณ์เกิดขึ้นโดยอัตโนมัติ จึงใช้เป็นวิธีตรวจจับการแกล้งทำเป็นสูญเสียการได้ยินได้
การวิจัยกับนก
และลิง
พบว่าปรากฏการณ์นี้ก็เกิดกับการส่งเสียงร้องของสัตว์ด้วย
เอเตียน ลอมบาร์ด แพทย์หูคอจมูกชาวฝรั่งเศส ค้นพบปรากฏการณ์นี้ในปี 1909
การพูดแบบลอมบาร์ด

ผู้ฟังสามารถได้ยินคำพูดที่บันทึกในสภาพแวดล้อมที่มีเสียงรบกวนได้ดีกว่าที่บันทึกในที่เงียบแล้วเพิ่มเสียงรบกวนลงในบันทึกทีหลัง
เพราะมีความต่างกันระหว่างการพูดปกติกับการพูดแบบลอมบาร์ด ซึ่งมีองค์ประกอบรวมถึง
มีการเพิ่มความถี่มูลฐานของการออกเสียงต่าง ๆ
มีการเปลี่ยนความดังของคำพูดไปจากแถบความถี่ต่ำสู่แถบความถี่กลางหรือสูง
เสียงดังเพิ่ม
ออกเสียงสระยาวขึ้น
มีการเพิ่มความยาวของคำพูดซึ่งระบุเนื้อหา (content word) ยิ่งกว่าคำพูดซึ่งระบุโครงสร้างไวยากรณ์ (function word)
ใช้ลมในปอดเพิ่มขึ้น
มีการแสดงออกทางสีหน้าที่ชัดเจนยิ่งขึ้น แต่นี่ไม่ช่วยเท่ากับการเปลี่ยนเสียงพูด
การเปลี่ยนแปลงเช่นนี้ควบคุมไม่ได้โดยการสั่งให้พูดเหมือนกับเมื่อเงียบ แต่สามารถควบคุมได้เมื่อฝึกโดยมีการให้ข้อมูลป้อนกลับ
ปรากฏการณ์ยังเกิดขึ้นแม้หลังการผ่าตัดกล่องเสียง เมื่อคนไข้ที่เข้าบำบัดการพูดพูดโดยอาศัยการสั่นหลอดอาหาร (esophageal speech) แทนการสั่นสายเสียง
กลไก

ความชัดเจนของเสียงพูดอาจปรับด้วยรีเฟล็กซ์การได้ยินและการออกเสียง
อาศัยการได้ยินของตนเอง (private loop) หรืออาศัยการได้ยินของคนอื่น (public loop)
ปรากฏการณ์ลอมบาร์ดมีผลต่อกระบวนการทั้งสอง
กลไก > อาศัยการได้ยินของตนเอง

ผู้พูดสามารถควบคุมการออกเสียงของตนเอง โดยเฉพาะความดังเมื่อเทียบกับเสียงรบกวนรอบข้าง อาศัยการได้ยินป้อนกลับโดยเกิดเป็นรีเฟล็กซ์ 
เสียงป้อนกลับรู้กันว่ามีผลต่อการออกเสียง เพราะความหูหนวกมีลผลต่อการออกเสียงทั้งในมนุษย์และนก
การป้อนกลับทางการได้ยินนี้มีบทบาทสำคัญในการรักษาระดับการเปล่งเสียง เพราะการเสียการได้ยินมีผลต่อลักษณะเสียงพูดของมนุษย์
และเสียงร้องของนกร้องเพลง
การเปลี่ยนเสียงป้อนกลับในมนุษย์
และในนกร้องเพลง
ยังมีผลต่อการออกเสียงอีกด้วย
พบแล้วว่ามีวงจรประสาทในก้านสมองที่ทำให้เกิดรีเฟล็กซ์ดังกล่าว
กลไก > อาศัยการได้ยินของคนอื่น

ผู้พูดสามารถควบคุมเสียงของตนเองอาศัยการรู้คิดที่เกิดในสมองระดับสูงกว่า โดยสังเกตผลของการพูดต่อการได้ยินของผู้ฟัง
กระบวนการตรวจตราตนเองนี้จะปรับการออกเสียงโดยอาศัยการเรียนรู้ว่า ลักษณะการออกเสียงเช่นไร เมื่อทำในที่มีเสียงรบกวน จะทำให้สามารถสื่อสารได้อย่างมีประสิทธิภาพที่สุด
ปรากฏการณ์ลอมบาร์ดพบว่ามีผลมากที่สุดต่อคำสำคัญที่ผู้ฟังต้องเข้าใจจากผู้พูด ซึ่งแสดงให้เห็นว่าการปรับเสียงในระดับการรู้คิดมีความสำคัญ
กลไก > พัฒนาการ

เด็กจะปรับเสียงอาศัยทั้งการได้ยินของตนเองและของผู้อื่น
แต่ก็มีการเปลี่ยนแปลงทางพัฒนาการ จากการปรับเสียงที่อาศัยการได้ยินของตนเองในเด็กเล็ก ไปสู่การปรับการออกเสียงเพื่อช่วยให้ผู้อื่นเข้าใจได้ดีขึ้นในผู้ใหญ่
กลไก > ประสาทวิทยา

ปรากฏการณ์ลอมบาร์ดอาศัยเซลล์ประสาทการได้ยินและการออกเสียงในบริเวณ periolivary ของ superior olivary complex และ pontine reticular formation ที่อยู่ติดกันในก้านสมอง
แต่ก็มีการเสนอด้วยว่า ยังอาจเกี่ยวข้องกับส่วนต่าง ๆ ในคอร์เทกซ์ในระดับสูงกว่านี้
ซึ่งควบคุมบริเวณก้านสมองในระดับต่ำกว่าเหล่านี้ด้วย
การร้องเพลงประสานเสียง

นักร้องเพลงประสานเสียง (เช่น คายกคณะ) ได้ยินเสียงตัวเองลดลงเมื่อร้องเพลงเพราะเสียงของนักร้องร่วมกันอื่น ๆ
จึงทำให้มักร้องเพลงดังยิ่งขึ้นหากวาทยากรไม่คอยควบคุม
นักร้องที่ผ่านการฝึกสามารถบรรเทาปรากฏการณ์นี้ได้
แต่ก็มีการชี้ว่า หลังจากคอนเสิร์ตพวกเขาอาจพูดเสียงดังขึ้นในสภาพแวดล้อมที่มีเสียงรบกวน เช่น งานเลี้ยงหลังคอนเสิร์ต
ปรากฏการณ์นี้ก็เกิดด้วยกับผู้เล่นเครื่องดนตรี เช่น กีตาร์
การร้องของสัตว์

พบว่าเสียงรบกวนส่งผลต่อการออกเสียงของสัตว์ที่ส่งเสียงท่ามกลางมลภาวะทางเสียงที่เกิดเพราะมนุษย์ จากการทดลองพบว่าปรากฏการณ์ลอมบาร์ดเกิดขึ้นกับสัตว์ดังต่อไปนี้
นกหงส์หยก
แมว
ไก่
นกกระทาญี่ปุ่น
ลิงวอก
วาฬเบลูกา
ค้างคาว
ดูเพิ่ม

ผลต่อสุขภาพจากเสียง
มลภาวะทางเสียง
Occlusion effect
จอห์น รัตนเวโรจน์

| จอห์น นูโว |
| --- | --- |
ชื่อเกิด: จอห์น อเล็กแซนเดอร์ แฮมมอนด์
ชื่อเล่น: จอห์น
เกิด: 17 พฤศจิกายน พ.ศ. 2510 (57 ปี)
คู่สมรส: นุชนารถ รัตนเวโรจน์ (2542-ปัจจุบัน)
บุตร: 2 คน
อาชีพ: นักร้อง, นักแสดง, พิธีกร, นักธุรกิจ, ยูทูบเบอร์
ปีที่แสดง: พ.ศ. 2531 - ปัจจุบัน
สังกัด: จีเอ็มเอ็ม แกรมมี่, โซนี่มิวสิก
โทรทัศน์ทองคำ: ผู้ดำเนินรายการชายดีเด่น พ.ศ. 2563 - The Light House Family
จอห์น รัตนเวโรจน์ ชื่อเล่น จอห์น มีชื่อจริงว่า จอห์น อเล็กแซนเดอร์ แฮมมอนด์ หรือ นรศักดิ์ รัตนเวโรจน์ เกิดเมื่อวันที่ 17 พฤศจิกายน พ.ศ. 2510 เป็นนักร้อง นักแสดง  ลูกครึ่งไทย-อังกฤษ เป็นสมาชิกวงนูโว ในตำแหน่งมือคีย์บอร์ดและนักร้องนำ
ประวัติทั่วไป

จอห์นเป็นบุตรชายของนางอันธิกา รัตนเวโรจน์  เป็นหนึ่งในสมาชิกวงนูโว
มีผลงานอัลบั้มกับนูโว 4 อัลบั้มกับสังกัดจีเอ็มเอ็ม แกรมมี่ และยังมีผลงานอัลบั้มเดี่ยว จอห์น โซโล่ มีเพลงดังอย่างเช่น วันวาน
จากนั้นมีผลงานแสดงโดยในปี 2540 รับบทนำร่วมกับสิเรียม ภักดีดำรงฤทธิ์ ในละครเรื่อง สัมปทานหัวใจ  ยังรับบทนำในละครเรื่อง  จำเลยรัก (2540) บ่วงหงส์  (2541) ที่นำแสดงร่วมกับบุษกร วงศ์พัวพันธ์ จอห์นยังได้แสดงในละครเวทีเรื่อง วิมานเมือง แสดงนำร่วมกับสินจัย เปล่งพานิช เป็นละครเพลงในการกำกับเรื่องแรกของถกลเกียรติ วีรวรรณ
เมื่อปี 2546 แสดงภาพยนตร์เรื่อง องคุลิมาล ในบทวิกูล จากบทบาทนี้ทำให้ได้รับการเสนอชื่อเข้าชิงรางวัลภาพยนตร์แห่งชาติ สุพรรณหงส์ ครั้งที่ 13  ในสาขาผู้แสดงประกอบชายยอดเยี่ยม แต่พ่ายต่อเฉลิมพล ทิฆัมพรธีรวงศ์ จากเรื่อง แฟนฉัน
หลังจากนั้นผันตัวมาเป็นผู้ผลิตและพิธีกร โดยเป็นซีอีโอและผู้ก่อตั้ง บริษัท ล็อกออน เอเชีย จำกัด ในเครือโมโน เทคโนโลยี เป็นเอ็กเซ็กคลูซีฟโปรดิวเซอร์ บริษัท สแปลช อินเตอร์แรคทีฟ จำกัด และไซบีเรีย  เดอะ ดิจิตอล เพลย์กราวน์ ผลิตรายการโทรทัศน์รวมถึงเป็นพิธีกรในรายการด้านความรู้ในด้านเทคโนโลยีและไอที หลายรายการ เช่น ไออีโชว์ , เทคโนโพลิส โปรเจกต์ เป็นต้น จอห์นยังได้เป็นนายกสมาคมคอมพิวเตอร์แห่งประเทศไทย ในปี พ.ศ. 2552 นอกจากนั้นผลิตรายการและดำเนินรายการแนวครอบครัว ร่วมกับภรรยาและบุตรในรายการ ไลท์เฮาส์แอนด์แฟมิลี่
ปี 2561 ร้องเพลง "ส่งมือพร้อมหัวใจ" สำหรับใช้ในการหารณรงค์หาเสียงของพรรคพลังประชารัฐ